***«Табиғат құбылыстары»***

***Мақсаты:***Балаларға табиғат, тіршілік, коршаған орта арасында байланыс жайлы  түсініктерін қалыптастыру, балаларға өлі және тірі табиғат жөнінде мағлұмат беру, табиғатқа сүйіспеншілікпен қарауға, қадірлей білу және қамқорлық жасай білуге үйрету. Балалардың ойлау қабілеттерін дамыту.Балалардың табиғат жайлы ұғымдарын тиянақтау, табиғатта болатын таңғажайып құбылыстарды бақылай білуге үйрету. Табиғатты сүюге, аялауға, оған қамқор бола білуге тәрбиелеу.

**Қолданылатын көрнекіліктер:**слайд, суреттер.

**Үштілділік:**кемпірқосақ-радуга-rainbow,жел-ветер-wind,қар-снег-snow,найзағай-гроза-thunder,күн-солнце-sun, жаңбыр-дождь-rain.

**«Шаттық шеңбері»**

Біз қандаймыз, қандаймыз

Шұғылалы таңдаймыз

Ренжуді біз білмейміз

Қуанамын менде

Қуанасың сенде

Қуанайық достарым

Арайлап атқан күнге.

**Тәрбиеші:** - Балалар бізде қазір қай мезгіл?

- Қыс мезгілі.

**Тәрбиеші:**Оқу қызметімізді бастамас бұрын алдымен ауа райын бақылайық.Ауа райы бүгін қандай?

**Тәрбиеші:** Табиғатта болып тұратын өзгерістер табиғат құбылыстары деп аталады. Табиғат құбылыстары қолайсыз және қауіпті болып екіге бөлінеді.

Кейбір табиғат құбылыстары жылдың белгілі бір уақытында ғана болып тұрады. Тірі және өлі табиғатта үнемі өзгерістер болып тұрады. Жылдың 4 мезгіліне байланысты табиғатта өзгереді. Мысалы: ағаштар мен шөптер көктейді және құрайды. Жаңбыр, бұршақ, қар жауады. Жел, боран соғады. Осының барлығы табиғат құбылыстары.

Балалар мына дыбыстарды тыңдайықшы. Ненің дыбысын естігендеріңді айтасыңдар.

**Табиғат құбылыстарының дауысын естіп, суретін тақтаға ілу.**

**Қолдарымызға жаттығу жасау:**

-Жел болып қолымызды ысқалаймыз

-Тамшы болып қолдарымызды шырқылдатамыз

-Жаңбыр болып иығымызды соғамыз

-Нөсер болып тіземізді соғамыз.

**Тәрбиеші:**Қауіпті табиғат құбылыстарына жер сілкіну,с**ел тасқыны,қар көшкіні,дауыл,құйын,жанартау кіреді.Бүгін сендерге қ**ауіпті табиғат құбылыстарының бірі-жанартау туралы айтып беремін.

Жанартаудың төбесінде шұңқырға ұқсас кратері не ойысы бар.Жанартау көмейінен ыстық газ, бу, күл, тас, т.б тау жыныстары атқылап  тұратын және жер бетіне отты қоймалжың зат- лава тасып төгілетін конус  формалы тау. Жер бетіне лавалар, ыстық газдар мен булардың атқылауынан пайда болып, оның төбесінен үнемі түтін шығып тұрады. Лава-жанартаудың атқылауынан болатын отты сұйықтық.

-Балалар,жанартаудың қалай атқылайтынын көргілерің келе ме?

-Ия,көргіміз келеді!

**Тәжрибе жасау «Жанартау»**

**Сергіту сәті**

Биік болып өсеміз

Табиғатты сүйеміз

Денемізді тік ұстап

Билеп-билеп аламыз

**Шығармашылық жұмыс**

1.Фетрадан кемпірқосақ жапсыру;

2.Гуашьтан қар бейнесін дәстүрден тыс әдіс арқылы сызу;

3. Қағазға көлемді жаңбыр бейнесін жапсыру.

**Қорытындылау.**

* Балалар біз бүгін сендермен не туралы сөйлестік?
* Табиғат құбылыстарына не жатады екен?
* Қандай зерттеу жұмысын жасадық?
* Сендерге ұнады ма?
* Тәжірибе барысында қандай қауіпсіздік ережелеріне назар аударуымыз керек?